คือดิฉันมีเพศสัมพันธ์กะแฟนหลังหมดประจำเดือน1วัน คือดิฉันมาประจำเดือนวันที่4 แล้วมีเพศสัมพันธ์กะแฟนวันที่11 แฟนดิฉันใส่ถุงยางค่ะแต่เค้าบอกกับดิฉันว่าถุงยางแตกซื้งดิฉันไม่ได้กินยาคุม แล้วเมื่อไม่กี่วันมานี้ดิฉันรุ้สึกเจบตรงหน้าอกแล้วประจำเดือนดิฉันยังไม่มา ดิฉันเลยไปซื้อที่ตรวจมาตรวจ แต่มันขึ้นขีดเดียว ดิฉันกังวลมากเลยค่ะ ตกลงจะท้องมั้ยค่ะ
สวัสดีค่ะ หากประจำเดือนมาวันแรกคือวันที่ 4 และมีเพศสัมพันธ์ในวันที่ 11 เท่ากับมีเพศสัมพันธ์ในวันที่ 8 ของการมีประจำเดือน ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้เมื่อประจำเดือนไม่มาสาเหตุจึงอาจมากจากการตั้งครรภ์ได้ แต่หากได้ตรวจหาการตั้งครรภ์แล้วพบว่าขึ้นขีดเดียว ก็ไม่น่ามีการตั้งครรภ์เกิดขึ้นค่ะ ทั้งนี้มีกรณีที่มีการตั้งครรภ์ แต่อาจตรวจพบขึ้นขีดเดียวได้ เช่น ตรวจในระยะเวลาเร็วเกินไป (คือก่อนประจำเดือนขาด)ชุดตรวจครรภ์หมดอายุหรือเสื่อมสภาพ ตรวจไม่ถูกต้องตามวิธี เป็นต้นดังนั้นหากได้ตรวจเมื่อประจำเดือนขาดหายไป และตรวจได้อย่างถูกต้อง ก็ไม่น่ามีการตั้งครรภ์เกิดขึ้นค่ะ ซึ่งสาเหตุอาจเกิดจากอื่นๆ เช่น ความเครียด ทำงานหนัก พักผ่อนน้อย อดนอน นอนดึก อดอาหาร น้ำหนัดลด เป็นต้นแนะนำให้รอดูประจำเดือนไปอีกซักระยะ หากประจำเดือนยังคงไม่มา ควรไปพบแพทย์เพื่อตรวจหาสาเหตุค่ะ